Криза | Valery's Mlog
October 23rd, 2006 by Valery Dachev
Срам ме е от българската ми половинка днес. И ми е криво за тая държава. Бързам да кажа, че съм с десни убеждения. За съжаление, все повече си мисля, че са страшно неприложими в тази страна и тя все повече бяга от мястото, където ми се живее… Приключиха президентските избори. Да, за мен са приключили – те показаха това, което имаха да показват и останалото си е чиста формалност. Резултатите бяха… предсказуеми и без каквито и да било социологически проучвания.
Двуполюсният модел наистина е разбит – единият полюс просто липсва. Дясното липсва. Също както лоялната конкуренцията е една от движещите сили на пазарната икономика, конструктивната опозиция е движеща сила в политиката. Едиственият потенциален коректив в момента е в центъра, т.е. вътрешнокоалиционен. Браво ! Тъжното е, че наистина достойна кандидат-президентска двойка, като тази Беронов-Николова, трябваше да понесе вината за поредното падение на до болка познатите стари фигури вдясно… Само един аргумент чух против тях и това беше възрастта на Неделчо Беронов. Нищо, ама нищичко повече ! Години наред десните партии с нищо не показаха дори най-малки признаци на обединение. Вместо това – дразги и прегрупирания, чиито причини като че ли никой не разбра. На мен винаги са ми изглеждали повече като плод на междуличностни конфликти, отколкото на принципно политическо несъгласие. За такава десница ли да гласуват хората ? Нищо учудващо в резултата…
В същото време вляво стои една доста стабилна машина, която дори падението след Виденов не успя да срине до положението на десните. Единствен аналог на тази непоклатимост са ДПС, но при тях е разбираемо. Нито НДСВ, нито Атака са способни на това. Съвсем логично избирателите изстреляха Първанов в орбита… дори твърденията на Иво Инджев, нито пък слуховете успяха да сринат реномето му… и тук нищо изненадващо. На никой не му пука, че преди 7-8 години беше твърдо против влизането ни в Европейския съюз и НАТО, а сега пее друга песен. Политически хамелеон.
Волен Сидеров… имайки предвид клоунските изпълнения край парламентарните избори, смешните му митинги, разочарованието у съпартийците му, расистките изпълненията на Димитър Стоянов в Европейския парламент и начинът, по който Сидеров се застъпи за него… по-нелеп от този кандидат-президент не виждам. И все ми се струва, че цялата тази кампания е само и само да го отърве от следствието покрай “атентата” на магистрала “Тракия”. За мое искрено съжаление доста хора не споделят мнението ми. Може би защото в него виждат нова фигура, нещо различно… и никой не си дава сметка, че той като президент реално нищо, ама съвсем нищо, не може да направи. Освен да осере допълнително образа ни пред Европа, като позвъни на звънеца на Европейския съюз в началото на идната година. А какви мазни му станаха приказките, и как мекичък му стана речника… и едни обещания да не бъде вече толкова краен… Интересът клати феса…
Рекордно ниска избирателна активност по места. Рекордно ниски резултати за десницата. Всеобщо отчаяние просто. В някой от блоговете прочетох мисъл: “Ако изборите променяха нещо, щяха да са забранени със закон.”. Като че ли българският народ все повече се убеждава в това и все по-голям смисъл намира в спокойна неделна почивка, отколкото разходка до избирателните секции. Малко от тези, които въобще гласуваха, дадоха своя глас “за”, а по-скоро 6 гласа “против”/”въздържал се”. Но най-големият абсурд ще е идната седмица, когато подтисналите вътрешните си угризения десни поддръжници ще трябва гласуваме за ляв кандидат, за да не се изложим съвсем като държава. И без това ме е срам от факта “Сидеров на балотаж”… И ДПС веднъж да направят услуга на България…
Уф… направо не ми се пише повече за това… Догодина всички – в Европа… барабар с багажа.
14 Responses to “Криза”
Oct 24 2006 at 05:30
Мисля си, че след като толкова пъти гласувам и “моят” кандидат все не печели изборите, вероятно съм сбъркал местоживеенето. Малцинство сме, Дачев…
Oct 24 2006 at 06:27
@zImage: Колебаех се дали да се съглася с мнението ти още в блога на Юлиана Николова… Шибано…
Oct 24 2006 at 08:49
vtori says
Мдаа, багаж няма да стягаме, ама е очевидно че проблемите вдясно няма да се ре??ат отгоре надолу, а ще трябва да се служи обратната промяна, нови хора в организацииите, старите – аут, или поне на задна линия, и така… С бягане – няма да стане, с участие в политиката – ще!
А иначе и аз се чуствам по същият начин както теб, заради създалата се ситуация.
Oct 24 2006 at 08:59
@vtori: Работата е там, че няма кой. Аз съм програмист и не искам да ставам политик. СДС има младежка организация, но колко нови лица от там са се появили в политиката ? Не знам дали причината за това е, че старите фигури не са особено ентусиазирани от това да бъдат заменени, или просто защото хората не гласуват за непознати физиономии… Въобще оптимизмът ми, че има някаква оправия започва да се губи, а всяка посока ми изглежда задънена улица…
Oct 24 2006 at 09:14
Нали щяхме да си основаваме държава? ;-)
Oct 24 2006 at 10:28
@dzver: Еми айде де… :) Къде ?
Oct 24 2006 at 10:29
Диктатура, dzver, диктатура!
Oct 24 2006 at 10:32
@Антония: Регентство за Стани??ев и Сидеров, докато порастнат ! :) Хахах
Oct 24 2006 at 13:53
Ми да, ще си основем село някъде и ще определим на??и си диктаторски закони :)
Oct 25 2006 at 10:26
варели, тя тая фраза я пи??е??е навремето на една стена близо до попа.. ама я замазаха преди години
Oct 25 2006 at 10:28
@velin: Хехе… не съм бил аз ! :)
Dec 25 2006 at 17:23
Цитатът, който ще посоча по-долу не е мой – не съм способен на толкова кратък и ясен изказ. Видях го през 1990-та или 92-ра на една спирка край тогава??ната ми квартира.
Виновен за третата национална катастрофа е българският народ – той всичко търпи!
Бе??е малко листче, написано на пи??еща ма??ина, и по нищо не се различава??е от съседната обява за загубено куче. Освен по съдържанието – загубена е държавата, но никой не се напъва да я търси! А който я намери, си прави по едно сексуално удоволствие както свари и си върви по пътя.
Dec 25 2006 at 17:36
@Златко: Реално погледнато, колко ду??и познава??, дето ще гледат общото, а не на първо място своето благо ?
Dec 26 2006 at 01:23
Ние, ние.
Но цаката май е не ние да гледаме общото благо, а всеки да си вър??и работата.
« Бънджи
Застрахователи »